Vadims Zvjagincevs

Vadims Zvjagincevs (; dzimis  Maskavā) ir Krievijas starptautiskais lielmeistars šahā (1994).

 Biogrāfija 
Trīspadsmit gadu vecumā kļuvis par šaha trenera Marka Dvorecka audzēkni. 1992. gadā Rimavska Sobotā uzvarējis Eiropas jauniešu šaha čempionātā U16 vecuma grupā, kā arī kopā ar Pjotru Svidleru dalījis 1.-2. vietu Neatkarīgo Valstu Sadraudzības junioru šaha čempionātā U18 vecuma grupā. Vēlākajos gados uzvarējis starptautiskajos šaha turnīros Reikjavikā (1994), Pamplonā (1995), Kalkutā (1997), Milana Vidmara memoriālā (1997), Esenē (1999, 2000). Par panākumiem turnīros FIDE 1993. gadā Zvjagincevam piešķīrusi starptautiskā meistara (IM), bet 1994. gadā - starptautiskā lielmeistara (GM) nosaukumu.

Četras reizes piedalījies Pasaules šaha čempionātos pēc izslēgšanas sistēmas, kuros 1997. gadā 4. kārtā zaudējis Aleksejam Drejevam, 1999. gadā 4. kārtā zaudējis Judītei Polgārai,1999 FIDE Knockout Matches 2001. gadā 3. kārtā zaudējis Maiklam Adamsam,2001-02 FIDE Knockout Matches bet 2004. gadā 3. kārtā zaudējis Mihailam Krasenkovam.

Trīs reizes piedalījies arī Pasaules šaha kausa izcīņā pēc izslēgšanas sistēmas, kurā divas reizes izstājies 1. kārtā (2005, 2013), bet 2007. gadā izstājies 2. kārtā.2005 World Cup

2021. gada novembrī Rīgā ierindojies 45. vietā 2021. gada "FIDE Chess.com Grand Swiss" turnīrā.2021 FIDE Chess.com Grand Swiss

2025. gada oktobrī Maskavā izcīnījis 2. vietu Krievijas šaha čempionāta superfinālā.78 Чемпионат России по шахматам среди мужчин

Pārstāvējis Krievijas komandu lielākajos komandu šaha turnīros:
 Pasaules šaha olimpiādēs piedalījies 3 reizes (1994, 1998, 2004). Komandu vērtējumā izcīnījis zelta (1998), sudraba (2004) un bronzas (1994) medaļas;OlimpBase :: Men's Chess Olympiads :: Vadim Zviagintsev
 Eiropas komandu šaha čempionātā piedalījies 1997. gadā un gan komandu, gan individuālajā vērtējumā izcīnījis sudraba medaļas;OlimpBase :: European Men's Team Chess Championship :: Vadim Zviagintsev
 Pasaules komandu šaha čempionātā piedalījies 1997. gadā un gan komandu, gan individuālajā vērtējumā izcīnījis zelta medaļas.OlimpBase :: World Men's Team Chess Championship :: Vadim Zviagintsev

Beidzis Maskavas Valsts universitātes Ekonomikas fakultāti.

 Atsauces 

 Ārējās saites 

Kategorija:1976. gadā dzimušie
Kategorija:Maskavā dzimušie
Kategorija:Krievijas šahisti